TFD รอจนเหงือกแห้ง! เพิ่งจะได้บุ๊คกำไรพิเศษใน Q3/59
TFD รอจนเหงือกแห้ง! เตรียมบุ๊คกำไรพิเศษหลังได้รับการอนุมัติพื้นที่สีเขียวในนิคมฯเป็นสีม่วง คาดรายได้ก้อนนี้มูลค่า 2 พันลบ. ใน Q3/59 ซึ่งก่อนหน้านี้มีการคาดการณ์ว่าโครงการดังกล่าวจะมีการบันทึกรายได้ตั้งแต่ปีที่แล้ว ล่าสุดราคาหุ้น TFD ณ เวลา 10.25 น. ราคาอยู่ที่ 3.74 บาท บวก 0.22 บาท หรือ 6.25% สูงสุดที่ 3.86 บาท ต่ำสุดที่ 3.60 บาท มูลค่าซื้อขายที่ 104.65 ล้านบาท
14 ก.ค. 2559

ผู้สื่อข่าวรายงานว่า ราคาหุ้นบริษัท ไทยพัฒนาโรงงานอุตสาหกรรม จำกัด (มหาชน) หรือ TFD ณ เวลา 10.25 น. ราคาอยู่ที่ 3.74 บาท บวก 0.22 บาท หรือ 6.25% สูงสุดที่ 3.86 บาท ต่ำสุดที่ 3.60 บาท มูลค่าซื้อขายที่ 104.65 ล้านบาท ขณะที่ดัชนีตลาดหุ้นไทยโดยรวมบวก 0.35%

ด้านบล.คันทรี่กรุ๊ป ระบุในบทวิเคราะห์ว่า ผู้บริหาร TFD ให้ข้อมูลว่าพื้นที่สีเขียวในนิคมอุตสาหกรรมได้รับการอนุมัติให้ปรับเป็นสีม่วงแล้ว และการนิคมอุตสาหกรรมแห่งประเทศไทย (กนอ.) ได้เตรียมประกาศให้เป็นพื้นที่ทำโรงงานได้อย่างเป็นทางการ โดยเฟสแรกที่ TFD มีที่ทั้งหมด 2 พันไร่ ให้สามารถนำออกมาขายได้ประมาณครึ่งหนึ่ง โดยจำนวน 30% มีกลุ่มโรงงานอิเล็คโทรนิคจากต่างประเทศเตรียมทำการโอนแล้ว คาดว่าจะมีรายได้จากก้อนนี้ประมาณ 2 พันล้านบาท รับรู้ทันใน Q3/59 นี้เลย ซึ่งจะทำให้บริษัทรับรู้กำไรก้อนโต
ส่วนปี 60 นั้นจำนวนที่ดินที่เหลือน่าจะขายได้หมด จึงเป็นปีที่กำไรมาก ส่วนตึก Harbor ที่บริษัทได้ขายไปเมื่อเดือนมี.ค.จำนวน 1.6 พันล้านบาทนั้น ในสัญญาได้ให้บริษัทเป็นผู้พัฒนาให้เสร็จแล้วส่งมอบราว Q2/60 จะเห็นมีการเคลื่อนไหวตกแต่งแล้ว
ส่วนโรงไฟฟ้าขนาด 120 mw จังหวัดระยองที่คณะกรรมการประกาศให้ดำเนินการนั้น ขณะนี้คาดว่าอยู่ในระหว่างดำเนินการ เอาไว้คืบหน้าประการใดจะมาแจ้งให้ทราบโดยทั่วกัน จากโอกาสที่จะไปทั้งหมดนี้ จึงน่าจะเป็นสาเหตุสำคัญที่ทำให้ราคาหุ้นปรับตัวขึ้น ซึ่งดูจาก trend แล้วล่าสุดมีโครงสร้าง W-shape ใน 180 นาที สัญญาณ”ซื้อ”เกิดในหลายเครื่องมือ